Σαλάτα με πρασινάδες και λεμονάτη σάλτσα φέτας
Πλούσια, χορταστική σαλάτα με ντοματίνια, φρέσκα κρεμμυδάκια και ανάμεικτες πρασινάδες.
500 γρ. ντοματίνια, κομμένα στη μέση, 4-5 φρέσκα κρεμμυδάκια, ψιλοκομμένα, 100 ml ελαιόλαδο, 300 γρ. χαρουποπαξίμαδα, σπασμένα, 800 γρ. ανάμεικτες πρασινάδες (ρόκα, σπανάκι, λόλα κόκκινη, μαρούλι), 1 μάτσο μαϊντανός, ψιλοκομμένος , κορυφές από 1 μάτσο φρέσκα σπαράγγια, 12 αγκιναράκια λαδιού, από βαζάκι, στραγγισμένα και κομμένα στη μέση, 1/2 μάτσο δυόσμος, ψιλοκομμένος, 1/2 μάτσο μάραθος, ψιλοκομμένος, αλάτι, φρεσκοτριμμένο πιπέρι, 120 ml ελαιόλαδο, 80 ml χυμός λεμονιού, 1 γεμάτη κουτ. σούπας μέλι, 500 γρ. φέτα μαλακή, λιωμένη με πιρούνι, 250 γρ. γιαούρτι αγελαδινό, 1 κουτ. γλυκού ξύσμα λεμονιού
Ανακατεύουμε σε ένα μπολ όλα τα υλικά (δεν θέλουμε να γίνει λεία η σάλτσα) και τη διατηρούμε δροσερή, σκεπασμένη στο ψυγείο.Σε φαρδιά πιατέλα ανακατεύουμε τα ντοματίνια, αλάτι, πιπέρι, τα κρεμμυδάκια και το ελαιόλαδο. Ρίχνουμε τα σπασμένα παξιμαδάκια και ανακατεύουμε. Προσθέτουμε τα σαλατικά, τον μαϊντανό, τα σπαράγγια, τα αγκιναράκια, τον δυόσμο, τον μάραθο και αλάτι και ανακατεύουμε καλά. Σερβίρουμε με τη σάλτσα φέτας σε μπολ, για να βάλει όση θέλει ο καθένας στη μερίδα του.
Λαχανικά,Φέτα